第一出开场始末【西江月】轻薄人情似纸, 迁移世事如棋。 今来古往不胜悲, 何用虚名虚利? 遇景且须行乐, 当场谩共衔杯。 莫教花落子规啼, 懊恨春光去矣。 【沁园春】蒋氏世隆, 中都贡士, 妹子瑞莲。 遇兴福逃生, 结为兄弟。 瑞兰王女, 失母为随迁。 荒村寻妹, 频呼小字, 音韵相同事偶然。 应声处, 佳人才子, 旅馆就良缘。 岳翁瞥见生嗔怒, 拆散鸳鸯最可怜。 叹幽闺寂寞, 亭前拜月。 几多心事, 分付与婵娟。 兄中文科, 弟登武举。 恩赐尚书赘状元。 当此际, 夫妻重会, 百岁永团圆。 老尚书缉探虎狼军, 穷秀才拆散凤鸾群。 文武举双第黄金榜, 幽闺怨佳人拜月亭。 第二出书帏自叹【珍珠帘】十年映雪囊萤, 苦学干禄, 幸首获州庠乡举。 继晷与焚膏, 祗勤习诗书, 咳唾珠玑才灿锦, 养浩然春闱必取。 一跃过龙门, 当此青云得路。 中都风物景全佳, 街市骈阗斗丽华; 烟锁楼台浮锦色, 月笼花影映林斜。 礼乐流芳忝儒裔, 双亲不幸俱倾逝。 止存一妹在闺中, 真乃家传多富贵。 自家姓蒋, 双名世隆中都路人氏。 虽叨乡荐, 未赴春闱。 只因服制在身, 难以进取。 家中别无亲人, 止有一妹, 叫名瑞莲。 年已及笄, 未曾许聘。 【鹧鸪天】正是锦绣胸襟气若虹, 文章才学足三冬; 循循善道驰庠校, 济济儒风蔼郡中。 题雁塔, 步蟾宫, 前程万里附溟鸿。 此时衣锦还乡客, 五百名中让世隆。 【月上海棠】君子儒, 文章学业驰名誉; 但一心忧道, 岂为贫居? 十年挨淡饭黄齑, 终身享鼎食重褥。 前贤语, 果是书中自有金玉。 岁月易虚, 寸阴当惜。 不免到书房中将经史检点则个。 琢磨成器待春闱, 万里前程唾手期。 一举首登龙虎榜, 十年身到凤凰池。 第三出虎狼扰乱【点绛唇】势压中华, 仁将夷化, 威风大。 一曲琵琶, 醉后驱鹰马。 你看边塞上好光景:只见万里寒沙, 一天秋草。 马嘶平野呼鹰地, 犬吠低坡射雁人。 草丛中无非是赤兔黄獐, 天际表有些儿皂雕白鹞。 夜夜月为青冢镜, 年年雪作黑山花。 俺这里吃的是马酪羊羔, 说甚么龙肝凤髓? 穿的是狐裘貂帽, 要甚么锦衣绣裳? 比着他诸夏无君, 争似俺蛮夷有主? 汉家虽盛, 曾与和亲; 唐国称隆, 结为兄弟。 国号附金, 而威风凛凛; 中华臣宋, 而气宇巍巍。 远观着几层瑞彩罩金城, 遥望见一派祥云笼铁柱。 自家北番一个虎狼军将是也。 只因大